title: Broken Britain
text: Broken Britain zo un droienn ijinet gant ar gazetenn tabloid The Sun hag ar Strollad Mirour evit ober anv eus mennozh ur Rouantelezh-Unanet o kouezhañ en he foull a-fed domani sokial. The Sun en deus embannet alies istorioù gant an tem "Broken Britain" abaoe 2007. 
  
  An droienn a zo unan bolitikel dreist-holl met an niver a istorioù lakaet da dalvezout dindan ar rummad-se a zo aet kalz war zigresk abaoe ma oa erruet ar virourien er galloud e 2010 ha dre ma vez sellet spisoc'h ha gant douetañs diazezoù ar c'heloù-se gant al lennerien.
  
  Mennad ar Broken Britain 
  Diazez mennad ar Broken Britain a zo da gavout en domani sokial a vefe o vont da forzh petra er Rouantelezh-Unanet. A-dreñv ar rummad-se e vez kavet pennadoù a gont istorioù liammet ouzh:
  
   Bugale dilaosket gant o c'herent ha gant ar servijoù foran gwareziñ ar vugale, dreist-holl goude marv ar babig P ha skrapadenn Shannon Matthews.
   Evañ diroll ha dreist-holl gant ar vugale.
   Feulster ar gangoù 
   Ar c'hrennardezed dougerezed
   Politikourien breinet, gant dispignoù diroll arc'hant foran
   Gwallskouerioù pedofiliezh gant tud pinvidik ha brudet betek politikourien uhel
   Trucherezh er votadegoù
   Enbroañ a-druilh hag an Islam strizkredenner o tont war-wel
   Ar Stad Big Brother
   An tailhoù direizh
   Ar servij yec'hed National Health Service o vont da get
   An deskadurezh-stad o vont war fallaat
   Ar gwareziñ gant an nerzhioù surentez o vont war fallaat
  
  Adkemer er sevenadur
  
  Filmoù 
   Eden Lake, film spont gant James Watkins, 2008
  
  Notennoù ha daveennoù 
  
  Gerioù saoznek
  Politikerezh Breizh-Veur